Ενημέρωση για τη δυνατότητα υποβολής αίτησης για διενέργεια έκτακτης εμβόλιμης εξεταστικής περιόδου

Η ανακοίνωση αφορά τους φοιτητές στους οποίους έχει χορηγηθεί παράταση ανώτατης διάρκειας φοίτησης για δύο (2) εξάμηνα και οφείλουν έως δύο (2) μαθήματα για την ολοκλήρωση των σπουδών τους.

Η ακριβής ημερομηνία έκδοσης του συνόλου των αποτελεσμάτων της επαναληπτικής περιόδου Σεπτεμβρίου 2026 είναι η 15η Οκτωβρίου 2026.

Οι  εν λόγω φοιτητές  δύνανται, εντός αποκλειστικής προθεσμίας δέκα (10) ημερών να υποβάλουν αίτημα διενέργειας έκτακτης εμβόλιμης εξεταστικής αποκλειστικά για τα οφειλόμενα μαθήματα και αναστολής της αυτοδίκαιης διαγραφής τους έως την έκδοση των αποτελεσμάτων της εμβόλιμης εξεταστικής, τα οποία θα εκδοθούν  το αργότερο έως τη 15η Δεκεμβρίου 2026.

Οι φοιτητές καλούνται να υποβάλουν τη συνημμένη αίτηση, υπογεγραμμένη μέσω gov, ηλεκτρονικά στο email της Γραμματείας (secr_log@aua.gr).

H αίτηση θα εξεταστεί από τη Συνέλευση του Τμήματος Διοίκησης Γεωργικών Επιχειρήσεων και Συστημάτων Εφοδιασμού και η απόφαση θα κοινοποιηθεί στην ιστοσελίδα του Τμήματος και στα προσωπικά emails των φοιτητών. 

